Производителят на Siri е в преговори с Пеевски

Специалистът в технологиите за разпознаване на глас Nuance Communications Inc, сред чиито клиенти са Apple, Samsung и Daimler, е предложил на Делян Пеевски да се влее в неговата мултимедийно-кулинарна империя в нейната инвазия по пътя към национално и световно надебеляване. Идеята е Siri да бъде използвана не само в ежедневието на богати и красиви хора с Айфони, като г-н Пеевски. Освен очевидната полза от Siri като заместител на домашен любимец с висок праг на търпимост към изслушване на скучни житейски проблеми, Nuance имат идея да вградят гласово задвижваната технология в предмети от ежедневието като тостер, мухоловка, радиатор, тоалетна чиния и кутия с клечки за уши. „Ползата от Siri при употребата на вестник, например, е безспорна“ – сподели CEO-то на компанията. „Освен баналните анализи на политическата и футболна действителност в страната, Siri може да предлага набор от псувни по адрес на Цветан Василев, варианти за крадене на ток и череши от съседите, както и да пее утешителни песнички с весел Афро-акцент при получаване на месечни сметки от Топлофикация“ – похвали се доверено на Делян Пеевски лице, което изрично настоя, че японското значение на Siri (бел. авт. - задник) няма да спре магната да завладее и Японския пазар за течен шоколад и кисело зеле.